किसानों को रिझाने के लिए मालवा की दाना मंडियों में छबील, टारगेट रूरल पंजाब
BJP Target Loksabha Election 2024; Water Facilities In Mandis |PM Narender Modi Posters  Malwa Rural Punjab 2024 में होने वाले लोकसभा चुनाव में भाजपा की नजर पंजाब पर है। पंजाब में अपने आप को मजबूत करने में जुटी भाजपा की कोशिश AAP के गढ़ को भेदना है।
2024 में होने वाले लोकसभा चुनाव में भाजपा की नजर पंजाब पर है। पंजाब में अपने आप को मजबूत करने में जुटी भाजपा की कोशिश AAP के गढ़ को भेदना है। मुख्यमंत्री भगवंत मान के हलके संगरूर में हार के बाद भाजपा की कोशिश AAP के गढ़ में सेंध मारने की है। इसीलिए अब प्रधानमंत्री ने मालवा इलाके में सेंधमारी शुरू भी कर दी है।
भाजपा ने मालवा क्षेत्र के अंदर गेहूं की आमद के साथ अनाज मंडियों में किसानों व मजदूरों के लिए ठंडे पानी की छबीलें लगवा दी हैं। इन छबीलों में प्रधानमंत्री नरेंद्र मोदी की तस्वीरें हैं, वे भी पगड़ी पहने हुए। साफ है कि यह भाजपा की कोशिश आम आदमी पार्टी के गढ़ बन चुके मालवा में सेंधमारी करने की है। भाजपा रूरल पंजाब में अपने प्रचार के लिए कोई भी मुद्दा छोड़ना नहीं चाहती। उनके इस लक्ष्य के लिए किसान सबसे बेहतर जरिया हैं।
दाना छोटा होने पर भी केंद्र करेगा खरीद
इस बार बारिश व हवाओं ने पंजाब में फसलों को काफी नुकसान पहुंचाया है। फसलें खेतों में बिछ गई हैं, जिसके चलते गेहूं के दाने का आकार छोटा हो चुका है। इसके बावजूद केंद्र सरकार किसानों की फसल खरीदने के लिए तैयार है। इसके लिए केंद्र सरकार की तरफ से संबंधित विभागों को निर्देश भी दे दिए गए हैं। हालांकि किसानों को पेमेंट क्वालिटी के अनुरूप ही की जाएगी।
संगरूर की हार के बाद मालवा लक्ष्य
पंजाब में आम आदमी पार्टी की सरकार के बनते ही मुख्यमंत्री भगवंत मान की छोड़ी गई सीट पर अकाली दल अमृतसर के सिमरनजीत सिंह मान की जीत के बाद भाजपा मालवा में विकल्प तलाश रही है। भाजपा ने कैप्टन अमरिंदर सिंह के बाद कई कांग्रेसी चेहरों को अपनी और खींचा है। इनमें से अधिकतर सिख चेहरे हैं, जो मालवा में उनकी पकड़ को मजबूत कर सकते हैं।
जिस मंडी में जरूरत होगी, लगाएंगे छबील
मंडल प्रधान राजीव कुमार मक्खन का कहना है कि भाजपा किसानों के हित्तों की पहरेदारी करने में पीछे नहीं हटेगी। जहां भी, जिस मंडी में भी पानी की जरूरत होगी, छबील लगाई जाएगी। ताकि मजदूर व किसानों को किसी भी तरह की दिक्कत ना हो।